***Eger Megyei Jogú Város Önkormányzata Közgyűlésének***

***29/2020. (VII. 31.) önkormányzati rendelete***

 ***az önkormányzat vagyonáról és a vagyongazdálkodásról szóló 35/2015. (X.30.) önkormányzati rendelet módosításáról***

Eger Megyei Jogú Város Önkormányzatának Közgyűlése Magyarország Alaptörvény 32. cikk (1) bekezdés a) és e) pontjaiban meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében meghatározott feladatkörében eljárva következőket rendeli el:

**Módosuló rendelkezések**

**1. §**

A rendelet 7. § (2) bekezdése az alábbiak szerint módosul:

*„(2) Versenyeztetési eljárás során történő elidegenítésről, annak módjáról és a kiírás feltételeiről, valamint közvetlen elidegenítés esetén az ingatlan vételáráról*

*a) a forgalmi értékbecslés szerint a nettó 25 millió forintot meghaladó forgalmi érték esetén a Közgyűlés,*

*b) a forgalmi értékbecslés szerint nettó 25 millió forintig terjedő forgalmi érték esetén a Polgármester dönt.”*

**2. §**

A rendelet 3. mellékletében szereplő, forgalomképtelen törzsvagyon részét képező Eger belterület 10541/3 hrsz.-ú, 2122 m2 térmértékű ingatlan 23 m2 térmértékű a törzsvagyoni körből kivonja.

|  |  |  |  |
| --- | --- | --- | --- |
| Elhelyezkedés | Helyrajzi szám  | Változás előtti terület | Változás utáni terület  |
| Belterület | 10541/3 | 2122 m2 | 2099 m2 |

**3. §**

A rendelet 3. mellékletében szereplő, törzsvagyon részét képező Eger belterület 4974 helyrajzi számon nyilvántartott 1126 m2 térmértékű ingatlan 154 m2 térmértékű részét a törzsvagyoni körből kivonja.

|  |  |  |  |
| --- | --- | --- | --- |
| Elhelyezkedés | Helyrajzi szám  | Változás előtti terület | Változás utáni terület  |
| Belterület | 4974 | 1126 m2 | 972 m2 |

**Záró rendelkezések**

**4. §**

E rendelet a kihirdetést követő napon lép hatályba, és a hatályba lépését követő napon hatályát veszti.

|  |  |  |
| --- | --- | --- |
| **Mirkóczki Ádám**polgármester |  | **Dr. Andráskó Dénes** Jegyző  |